《有田妇献水麦甚闰不知滹沱玉食曾有此否感怅》
宋代·舒岳祥

牟麦未全黄，和灰熟煮香。
嚼来冰响齿，嚥下露生吭。
肉似鸡头韧，形疑鲎子长。
食芹应配美，吾欲献君王。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。